title: 2014/805/EU: Provedbena odluka Komisije оd 17. studenoga 2014. o izmjeni Provedbene odluke 2014/366/EU o utvrđivanju popisa programa suradnje i naznačivanju ukupnog iznosa cjelokupne potpore iz Europskog fonda za regionalni razvoj za svaki program u okviru cilja „Europska teritorijalna suradnja” za razdoblje od 2014. do 2020. (priopćeno pod brojem dokumenta C(2014) 8423)

text:
                  19.11.2014

                  HR

                  Službeni list Europske unije

                  L 332/31

         PROVEDBENA ODLUKA KOMISIJE
         оd 17. studenoga 2014.
         o izmjeni Provedbene odluke 2014/366/EU o utvrđivanju popisa programa suradnje i naznačivanju ukupnog iznosa cjelokupne potpore iz Europskog fonda za regionalni razvoj za svaki program u okviru cilja „Europska teritorijalna suradnja” za razdoblje od 2014. do 2020.

               (priopćeno pod brojem dokumenta C(2014) 8423)

            (2014/805/EU)

         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1299/2013 Europskog parlamenta i Vijeća od 17. prosinca 2013. o posebnim odredbama za potporu iz Europskog fonda za regionalni razvoj cilju „Europska teritorijalna suradnja” (1), a posebno njezin članak 4.,
         nakon savjetovanja s Odborom za koordinaciju europskih strukturnih i investicijskih fondova uspostavljenim člankom 150. stavkom 1. Uredbe (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (2),
         budući da:

                     (1)

                     Provedbenom odlukom Komisije 2014/366/EU (3), u skladu s člankom 4. stavkom 4. Uredbe (EU) br. 1299/2013, Komisija je utvrdila doprinos iz Europskog fonda za regionalni razvoj (EFRR) za Instrument za pretpristupnu pomoć (IPA II) unutar područja primjene Uredbe (EU) br. 231/2014 Europskog parlamenta i Vijeća (4), ali još nije bila u mogućnosti naznačiti i doprinos iz EFRR-a za prekogranične programe i programe morskih bazena u okviru Europskog instrumenta za susjedstvo (ENI) unutar područja primjene Uredbe (EU) br. 232/2014 Europskog parlamenta i Vijeća (5).

                     (2)

                     U skladu s člankom 4. stavkom 5. Uredbe (EU) br. 1299/2013, doprinos iz EFRR-a prekograničnim programima i programima morskih bazena u okviru ENI-ja trebala bi se dodjeljivati za svaku državu članicu pod uvjetom da ENI dodjeljuje barem istovjetne iznose.

                     (3)

                     Provedbenu odluku 2014/366/EU trebalo bi stoga na odgovarajući način izmijeniti,

               DONIJELA JE OVU ODLUKU:

            Članak 1.
            Provedbena odluka 2014/366/EU mijenja se kako slijedi:

                        1.

                        Umeće se sljedeći članak:

                           „Članak 4.a
                           Doprinos iz EFRR-a za prekogranične programe i programe morskih bazena u okviru Europskog instrumenta za susjedstvo (ENI) unutar područja primjene Uredbe (EU) br. 232/2014 za svaku državu članicu utvrđen je u Prilogu V.”

                        2.

                        Tekst naveden u Prilogu ovoj Odluci dodaje se kao Prilog V.

            Članak 2.
            Ova je Odluka upućena državama članicama.

            Sastavljeno u Bruxellesu 17. studenoga 2014.

                  Za Komisiju

               Corina CREȚU

                  Članica Komisije

            (1)  SL L 347, 20.12.2013., str. 259.

            (2)  SL L 347, 20.12.2013., str. 320.

            (3)  Provedbena odluka Komisije 2014/366/EU оd 16. lipnja 2014. o utvrđivanju popisa programa suradnje i naznačivanju ukupnog iznosa cjelokupne potpore iz Europskog fonda za regionalni razvoj za svaki program u okviru cilja „Europska teritorijalna suradnja” za razdoblje od 2014. do 2020. (SL L 178, 18.6.2014., str. 18.).

            (4)  Uredba (EU) br. 231/2014 Europskog parlamenta i Vijeća od 11. ožujka 2014. o uspostavi Instrumenta pretpristupne pomoći (IPA II) (SL L 77, 15.3.2014., str. 11.).

            (5)  Uredba (EU) br. 232/2014 Europskog parlamenta i Vijeća od 11. ožujka 2014. o uspostavi Europskog instrumenta za susjedstvo (SL L 77, 15.3.2014., str. 27.).

            PRILOG

                     „PRILOG V.
                     Doprinos iz Europskog fonda za regionalni razvoj (EFRR) za prekogranične programe i programe morskih bazena u okviru ENI-ja za određene države članice

                                 (u EUR, u tekućim cijenama)

                                 Države članice

                                 Uplata u ENI

                                 Bugarska

                                 3 244 476

                                 Estonija

                                 10 230 000

                                 Grčka

                                 9 471 678

                                 Španjolska

                                 117 620 933

                                 Francuska

                                 12 200 000

                                 Italija

                                 81 539 000

                                 Cipar

                                 500 000

                                 Latvija

                                 26 100 000

                                 Litva

                                 50 000 000

                                 Mađarska

                                 22 976 000

                                 Malta

                                 1 000 000

                                 Poljska

                                 135 800 000

                                 Portugal

                                 743 294

                                 Rumunjska

                                 88 000 000

                                 Slovačka

                                 6 000 000

                                 Finska

                                 60 000 000

                                 Švedska

                                 9 000 000

                                    UKUPNO

                                    634 425 381 ”


title: 2011/854/EU: Provedbena odluka Komisije od 15. prosinca 2011. o produljenju razdoblja izuzeća tijekom kojeg Rumunjska u skladu s Uredbom (EZ) br. 1013/2006 Europskog parlamenta i Vijeća o pošiljkama otpada može uložiti prigovore na pošiljke određenog otpada namijenjenog oporabi u Rumunjskoj (priopćeno pod brojem dokumenta C(2011) 9191)  Tekst značajan za EGP

text:
               15/Sv. 34

               HR

               Službeni list Europske unije

               190

         32011D0854

               L 336/74

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 15. prosinca 2011.
   o produljenju razdoblja izuzeća tijekom kojeg Rumunjska u skladu s Uredbom (EZ) br. 1013/2006 Europskog parlamenta i Vijeća o pošiljkama otpada može uložiti prigovore na pošiljke određenog otpada namijenjenog oporabi u Rumunjskoj
   (priopćeno pod brojem dokumenta C(2011) 9191)
   (Tekst značajan za EGP)
   (2011/854/EU)
   EUROPSKA KOMISIJA,
   uzimajući u obzir Ugovor o funkcioniranju Europske Unije,
   uzimajući u obzir Uredbu (EZ) br. 1013/2006 Europskog parlamenta i Vijeća Europskog parlamenta i Vijeća od 14. lipnja 2006. o pošiljkama otpada (1), a posebno treći i peti podstavak njezinog članka 63. stavka 5.,
   budući da:

               (1)

               Sukladno članku 63. stavku 5. Uredbe (EZ) br. 1013/2006 Rumunjska tijekom razdoblja koje završava 31. prosinca 2011. smije uložiti prigovore na pošiljke određenog otpada namijenjenog oporabi.

               (2)

               Rumunjska je pismom od 1. lipnja 2011. zatražila produljenje tog razdoblja do 31. prosinca 2015.

               (3)

               Potrebno je osigurati da se zaštita okoliša održi na visokim razinama u cijeloj Uniji, posebno kada država odredišta nema kapaciteta za oporabu određenih vrsta otpada, ili su ti kapaciteti nedostatni. Rumunjska treba zadržati mogućnost ulaganja prigovora na određene neželjene pošiljke otpada koje su namijenjene oporabi na njezinom području. Stoga izuzeće koje se primjenjuje na Rumunjsku treba produljiti do 31. prosinca 2015.

               (4)

               Mjere predviđene ovom Odlukom u skladu su s mišljenjem Odbora uspostavljenog člankom 39. stavkom 1. Direktive 2008/98/EZ Europskog parlamenta i Vijeća (2),

         DONIJELA JE OVU ODLUKU:
   Članak 1.
   Odstupajući od odredaba članka 12. Uredbe (EZ) br. 1013/2006, razdoblje tijekom kojeg rumunjska nadležna tijela u skladu s razlozima za prigovor utvrđenim u članku 11. te Uredbe mogu ulagati prigovor na pošiljke otpada namijenjenog oporabi u Rumunjskoj, a koji je naveden u drugom i četvrtom podstavku članka 63. stavka 5. te Uredbe, produljuje se do 31. prosinca 2015.
   Članak 2.
   Ova je Odluka upućena državama članicama.

      Sastavljeno u Bruxellesu 15. prosinca 2011.

            Za Komisiju

         Janez POTOČNIK

            Član Komisije

      (1)  SL L 190, 12.7.2006., str. 1.

      (2)  SL L 312, 22.11.2008., str. 3.